**GEBEDSWAAK: WEEK 5: DONDERDAG 22 MAART 2018**

**GEBEDSPUNTE**

**FOKUS: VERWERPING**

S.A. kry swaar as gevolg van diep wonde van verwerping. Dit verhinder ons om die volheid en seën van God te beleef en daarom sukkel ons om God en ons medemens waarlik lief te hê.

**1 Verootmoediging**: Vra dat God aan jou sal openbaar watter verkeerde emosies in jou teenwoordig is, a.g.v. verwerping. Vra vir vergifnis omdat jy toegelaat het dat verwerping veroorsaak het, dat jy nie God se onvoorwaardelike vergifnis en liefde deur sy kruisdood kan uitleef nie. Verootmoedig jouself omdat jy plek gemaak het vir n valse identiteit, een van vrees en onsekerheid, in plaas van jou ware identiteit as n nuwe skepping in Jesus Christus. Jes 53:3, Ef 1:4; Ef 4:25.

**2 Verootmoediging**: Verwerping beroof Jesus Christus van Sy regmatige heerskappy in ons lewens en beroof ons in persoon, as families, gemeenskappe en n nasie van ons lewenkrag, en kwaliteit van lewe wat Jesus vir ons bedoel het. Vra die Heilige Gees om aan jou te wys waar jy jouself of ander verwerp het, as gevolg van, sosiale status, godsdiens, onverskilligheid, akademiese kwalifikasie, geslag, ras, of wat ook al. Vra vir vergifnis, en vul jou hart met God se liefde teenoor jou naaste. Hand 17: 26; Mat 14:14, James 2:8

**3 Vergifnis en Seën:** Vergeef diegene wat jou verwerp het laat hulle vry in Jesus se naam . Vergeef jouself vir wat jy aan ander gedoen het. Joh 20:23. Bring die mense voor God wat jy verwerp het, en ook diegene wat jou verwerp het en seën hulle met vrede en alles wat goed is. Rom 12: 14, Mat 5:44, Petrus 3:9

**4 Heling**: Die mees skadelike soort van verwerping begin baie vroeg in mens se lewe, dikwels deur een of ander soort mishandeling, of gebrek aan liefde en omgee van jou ouers. Ons nasie ly a.g.v die afwesigheid van ware vaders. Laat ons bid en God vertrou om sy Vaderhart in ons nasie te herstel, en om ware vaders, soos Dawid, in ons land op te rig. Mal 4:6, 1 Kor 4:15, Ps 78:70-72

**5 Heling**: Ons almal het n keuse hoe op op verwerping te reageer. Josef kon verbitterd, kwaad en wraaksugtig gewees het, maar hy was nie, en God het hom grootliks geseën. Soos Josef moet ons verwerping, oordeelkundig en met grasie en vergewingsgesindheid hanteer, en van God verwag dat dit alles ten goede sal meewerk. Laat ons bid vir deurdagte oordeel, en n suiwer hart om verwerping te hanteer op so n manier wat ons van gevangnisskap na n paleis sal neem en dat die Heilige Gees ons sal toerus met goeie oordeel en kennis. 1 Tes 5:21-22, 2 Petrus 1:3-4, Ps 119-66

**6 Herstel ware identiteit**: Begin deur Jesus te bedank vir wat hy aan die kruis vir jou, jou familie, gemeenskap en nasie gedoen het. Jy is geskep om soos God, in ware geregtigheid en heiligheid te leef. Die tyd het gekom om jou nuwe self te aanvaar, deur die Woord van God oor jou, jou familie, gemeenskap en nasie uit te spreek. Ontwortel die atmosfeer van verwerping, hopeloosheid, en valse identiteit en verklaar die Woord van God prontuit, en saai dade van hoop en ewige bestemming. Jes 51:16. Verklaar dat ons as n reenboognasie geroepe is om God se mense te wees! Ef 4:24, 2 Pet 1:4

**7 Herstel** **ware identiteit**: Begin deur Jesus te dank vir die afgehandelde werk tydens die kruisdood. Verklaar jou geloof in die waarheid van die Woord van God dit sal rigting gee aan jou en jou familie , gemeenskap en nasie.

**Verklaar: U het my verwerping aan die kruis vasgespyker. U het my (ons) vrygemaak en daarom is ek vry. Joh 8:36. Ek (ons) is die skoongewaste kind deur Jesus Christus. 2 Kor 5:21. Ek (ons) is deur God uitverkies van die grondlegging van die wêreld af. Ef 1:4; Ek is n erfgenaam Ef 1:11. Ek (ons) is geanker en gegrond in liefde. Ef 3:17 Ek (ons) is vernuwe in gees en gedagtes: Ek is gesetel in hemelse plekke in Christus Jesus. Ef 2:6; EK (ons) IS GENEES. 1 Petrus 2:24.**